《赠屏风岩栖蟾上人》
唐代·虚中

岩房高且静，住此几寒暄。鹿嗅安禅石，猿啼乞食村。

朝阳生树罅，古路透云根。独我闲相觅，凄凉碧洞门。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。